Fógra atá le tabhairt ar aird an duine atá faoi réir na mbeart sriantach dá bhforáiltear i gCinneadh (CBES) 2015/1333 ón gComhairle, arna chur chun feidhme le Cinneadh Cur Chun Feidhme (CBES) 2022/1509 ón gComhairle, agus i Rialachán (AE) 2016/44 ón gComhairle, arna chur chun feidhme le Rialachán Cur Chun Feidhme (AE) 2022/1502 ón gComhairle a bhaineann le bearta sriantacha i bhfianaise na staide sa Libia

(2022/C 349/01)

Tugtar an fhaisnéis seo a leanas ar aird an duine a ainmnítear in Iarscríbhinní I agus III a ghabhann le Cinneadh (CBES) 2015/1333, arna chur chun feidhme le Cinneadh Cur Chun Feidhme (CBES) 2022/15091 ón gComhairle (1), agus in Iarscríbhinn II a ghabhann le Rialachán (AE) 2016/44 ón gComhairle, arna chur chun feidhme le Rialachán Cur Chun Feidhme (AE) 2022/1502 ón gComhairle (2) lena gcuirtear chun feidhme Airteagal 21(1) de Rialachán (AE) 2016/44 a bhaineann le bearta sriantacha i bhfianaise na staide sa Libia.

An 18 Iúil 2022, leasaigh Coiste Chomhairle Slándála na Náisiún Aontaithe, arna bhunú de bhun Rún 1970 (2011) ó Chomhairle Slándála na Náisiún Aontaithe, a bhfuil ar an liosta i dtaca le duine amháin atá faoi réir bearta sriantacha.

Féadfaidh an duine lena mbaineann, aon tráth, iarraidh ar athbhreithniú an chinnidh é a áireamh ar liosta na Náisiún Aontaithe, mar aon le haon doiciméadacht tacaíochta, a chur faoi bhráid Choiste na Náisiún Aontaithe arna bhunú de bhun mhír 24 de Rún 1970 (2011) ó Chomhairle Slándála na Náisiún Aontaithe. Ba cheart an iarraidh sin a sheoladh chuig an seoladh seo a leanas:

Na Náisiúin Aontaithe – an Pointe Fóchasach um Dhíliostú Security Council Subsidiary Organs Branch Room S-3055 E New York, NY 10017 United States of America

Chun tuilleadh eolais a fháil, féach anseo: http://www.un.org/sc/committees/751/comguide.shtml.

De thoradh an chinnidh ó na Náisiúin Aontaithe, leasaigh Comhairle an Aontais Eorpaigh liostú duine amháin atá faoi réir bearta sriantacha i gCinneadh (CBES) 2015/1333 ón gComhairle agus I Rialachán (AE) 2016/44 ón gComhairle.

Tugtar ar aird an duine lena mbaineann gur féidir iarratas a dhéanamh chuig údaráis inniúla an Bhallstáit ábhartha nó na mBallstát ábhartha mar a léirítear ar na suíomhanna gréasáin a liostaítear in Iarscríbhinn IV a ghabhann le Rialachán (AE) 2016/44 ón gComhairle, chun údarú a fháil le cistí reoite a úsáid chun freastal ar riachtanais bhunúsacha nó chun íocaíochtaí sonracha a dhéanamh (cf. Airteagal 9 den Rialachán).

Féadfaidh an duine lena mbaineann iarraidh ar athbhreithniú an chinnidh é a áireamh ar an liosta thuasluaite, mar aon le doiciméadacht tacaíochta, a chur faoi bhráid na Comhairle, ag an seoladh seo a leanas:

Comhairle an Aontais Eorpaigh An Ardrúnaíocht DG RELEX 1 Rue de la Loi/Wetstraat 175 1048 Bruxelles/Brussel BELGIQUE/BELGIË

R-phost: sanctions@consilium.europa.eu

Cuirfear aon bharúlacha a gheofar san áireamh chun críoch an chéad athbhreithnithe eile a dhéanfaidh an Chomhairle, de bhun Airteagal 13(4) de Chinneadh (CBES) 2015/1333 agus Airteagal 21(4) de Rialachán (AE) 2016/44, ar liosta na ndaoine agus na n-eintiteas ainmnithe.

(1) Cinneadh Cur Chun Feidhme (CBES) 2022/1509 ón gComhairle an 9 Meán Fómhair 2022 lena gcuirtear chun feidhme Cinneadh (CBES) 2015/1333 a bhaineann le bearta sriantacha i bhfianaise na staide sa Libia (IO L 235, 12.9.2022, lch. 35).

(2) Rialachán Cur Chun Feidhme (AE) 2022/1502 ón gComhairle an 9 Meán Fómhair 2022 lena gcuirtear chun feidhme Airteagal 21(5) de Rialachán (AE) 2016/44 a bhaineann le bearta sriantacha i bhfianaise na staide sa Libia (IO L 235, 12.9.2022, lch. 4).